Suurepärane uudis! Venemaa pakub järgmisest aastast 53 riigi kodanikele soodsaid elektroonilisi viisasid(17)
Otsuses, millised riigid e-viisade võimaluse saavad, arvestati mitmeid tegureid. Sealhulgas ka riikide poliitikat vene kodanike suunas. Näiteks Ameerika Ühendriikide, Suurbritannia ja Kanada kodanikud pole hetkel Venemaa e-viisade jaoks geopoliitiliste põhjuste tõttu sobivad.
Siiani on turistide jaoks Venemaa külastamise juures suurimaks takistuseks osutunud keeruline viisade taotlemise protsess. Venemaa president, Vladimir Putin, soovib uute elektrooniliste viisadega turismi edendada. Ta loodab 2024. aastaks koguda turismisektorist üle 14 miljardi euro.
Uusi e-viisasid saab taotleda Venemaa välisministeeriumi kodulehelt. Elektroonilise viisa maksumuseks on 46 eurot. Uut elektroonilist viisat on võimalik taotleda näiteks ka Hiinas, Indias, Indoneesias, Jaapanis, Mehhikos ja Singapuris.
Juba 2019. aastal hakkas Venemaa pakkuma tasuta elektroonilisi viisasid Peterburi ning Leningradi ja Kaliningradi oblasti külastamiseks. Seda tehti riigi maine ja turismitööstuse parandamiseks.
Allikas: themoscowtimes.com